CELEX: 31995R2695
Language: hr
Date: 1995-11-21 00:00:00
Title: Uredba Komisije (EZ) br. 2695/95 od 21. studenoga 1995. o zamjeni oznaka utvrđenih na temelju nomenklature Zajedničke carinske tarife koja je bila na snazi 31. prosinca 1987. oznakama koje su utvrđene na temelju kombinirane nomenklature u određenim uredbama o razvrstavanju robe

02/Sv. 016
            
            
               HR
            
            
               Službeni list Europske unije
            
            
               82
            
         31995R2695
   
               L 280/15
            
            
               SLUŽBENI LIST EUROPSKE UNIJE
            
            
               21.11.1995.
            
         
      UREDBA KOMISIJE (EZ) br. 2695/95
   od 21. studenoga 1995.
   o zamjeni oznaka utvrđenih na temelju nomenklature Zajedničke carinske tarife koja je bila na snazi 31. prosinca 1987. oznakama koje su utvrđene na temelju kombinirane nomenklature u određenim uredbama o razvrstavanju robe
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 2588/95 (2), a posebno njezin članak 15.,
   budući da je Uredbom Vijeća (EEZ) br. 950/68 od 28. lipnja 1968. o zajedničkoj carinskoj tarifi (3), stavljenom izvan snage Uredbom (EEZ) br. 2658/87, uspostavljena nomenklatura Zajedničke carinske tarife na temelju Konvencije od 15. prosinca 1950. o nomenklaturi za razvrstavanje robe u carinske tarife;
   budući da je niz uredaba o razvrstavanju robe u nomenklaturu Zajedničke carinske tarife donesen na temelju Uredbe Vijeća (EEZ) br. 97/69 od 16. siječnja 1969. o mjerama koje treba poduzeti radi jedinstvene primjene nomenklature Zajedničke carinske tarife (4), stavljene izvan snage Uredbom (EEZ) br. 2658/87;
   budući da je Uredbom (EEZ) br. 2658/87 uspostavljena nomenklatura robe pod nazivom kombinirana nomenklatura, koja istodobno ispunjava zahtjeve Zajedničke carinske tarife i statistike o vanjskoj trgovini Zajednice te se temelji na Međunarodnoj konvenciji o Harmoniziranom sustavu nazivlja i brojčanog označavanja robe koja zamjenjuje Konvenciju od 25. prosinca 1950.;
   budući da se člankom 15. stavkom 1. Uredbe (EEZ) br. 2658/87, utvrđuje da oznake i opisi robe utvrđeni na temelju kombinirane nomenklature zamjenjuju oznake utvrđene na temelju nomenklature Zajedničke carinske tarife koja je bila na snazi 31. prosinca 1987., te također predviđa da Komisija mora izmijeniti akte Zajednice koji sadrže tarifnu nomenklaturu;
   budući da je u skladu s time potrebno izmijeniti one uredbe koje su s praktičnoga gledišta još uvijek važne i čiji prijenos ne zahtijeva bitne promjene kako bi se dovršila prva serija uredbi koja je već donesena Uredbama Komisije (EEZ) br. 646/89 (5), (EEZ) br. 2723/90 (6) i (EEZ) br. 2080/91 (7),
   DONIJELA JE OVU UREDBU:
   Članak 1.
   U uredbama navedenima u stupcu 1 Priloga koje se odnose na robu opisanu u stupcu 2, oznake koje se temelje na nomenklaturi Zajedničke carinske tarife iz stupca 3 zamjenjuju se oznakama temeljenima na kombiniranoj nomenklaturi koje su navedene u stupcu 4.
   Članak 2.
   Ova Uredba stupa snagu na dan objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. studenoga 1995.
      
         
            Za Komisiju
         
         Mario MONTI
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 264, 7.11.1995., str. 4.
   
      (3)  SL L 172, 22.7.1968., str. 1.
   
      (4)  SL L 14, 21.1.1969., str. 1.
   
      (5)  SL L 71, 15.3.1989., str. 20.
   
      (6)  SL L 261, 25.9.1990., str. 24.
   
      (7)  SL L 193, 17.7.1991., str. 6.
   PRILOG
   
               Uredba (EEZ) br.
            
            
               Razvrstavanje (oznaka KN)
            
            
               Tarifni broj ZCT
            
            
               Oznake KN
            
         
               (1)
            
            
               (2)
            
            
               (3)
            
            
               (4)
            
         
               3541/85 (1)
               
            
            
               Mješavine treseta (koje sadrže najmanje 75 % masenog udjela treseta) i ostalih tvari, kao što su vapno, pijesak, kompost od lišća, lapor, stajski gnoj i male količine drugih gnojiva, s ukupnim masenim udjelom kalija (računatog kao K2O), dušika, fosfora (računatog kao P2O5) ne većim od 3 %.
            
            
               27.03 A
            
            
               2703 00 00
            
         
               2053/83 (2)
               
            
            
               Proizvod koji se sastoji od ekstrakta paprike i posjeduje sljedeća svojstva:
            
            
               32.04 A IV
            
            
               3203 00 19
            
         
               — izgled: tekućina visoke viskoznosti, obojana, izrazito tamnocrvene boje,
            
         
               — miris i okus: aromatičan, sličan paprici, ne papren,
            
         
               — pepeo: maseni udio 0,49 %,
            
         
               — eterična ulja: 0,15 ml/100 g,
            
         
               — kapsaicin: nezamjetan,
            
         
               — glukoza: maseni udio 0,01 %,
            
         
               — saharoza: nezamjetna,
            
         
               — trigliceridi: pozitivan test,
            
         
               — kapsantin: oko 2,2 g/kg (oko 60 000 jedinica boje EOA (Essential Oil Association))
            
         
               3402/82 (3)
               
            
            
               Baza za žvakaću gumu, u obliku valjkastih (cilindričnih) komada koji se sastoje (po masi) od 34 % butil kaučuka, 15 % polietilena, 13 % poli(vinil acetata), 28 % biljne smole i 10 % kalcijevog karbonata.
            
            
               38.19X
            
            
               3823 90 98
            
         
               3149/81 (4)
               
            
            
               Proizvod koji se sastoji od D-glucitola (sorbitol), koji sadrži jedan promil dodanog 1,2-benzizotiazol-3-on 1,1 dioksida (saharin)
            
            
               38.19 T
            
            
               2106 90 92
            
         
      (1)  SL L 338, 17.12.1985., str. 1.
   
      (2)  SL L 202, 26.7.1983., str. 5.
   
      (3)  SL L 357, 18.12.1982., str. 16.
   
      (4)  SL L 314, 4.11.1981., str. 5.